Poľské samizdaty
Český samizdat
**Samizdat** (z rus. самиздат [*samizdat*] – самоиздательство [*samoizdateľstvo*] – samonakladateľstvo) je tajné vydávanie, rozmnožovanie a rozširovanie kníh a periodík, ktoré boli zakázané resp. nemohli vychádzať oficiálne (ako samizdat sa označuje aj takto vydaná publikácia). Výraz vznikol v cárskom Rusku. Týmto spôsobom obchádzali príslušníci opozície resp. odporu voči komunistického režimu v Sovietskom zväze a v ďalších štátoch východného bloku cenzúru. Komunistické štruktúry samizdat tvrdo potlačovali a disidentov, ktorí ho vydávali, súdili a väznili.

Myšlienkou samizdatu bolo vydávať len malé množstvo výtlačkov, obyčajne písaných cez kopírovací papier na písacom stroji. Každý čitateľ bol povzbudzovaný, aby tlačovinu opísal, alebo akýmkoľvek spôsobom rozmnožil a poskytol ďalej.

Jedným z prejavov cenzúry totiž bolo odopretie prístupu k rozmnožovacej technike. V Rumunsku (od roku 1983) podliehalo povoleniu aj jednoduché vlastníctvo písacieho stroja obštrukciám: „V rámci bezpečnostných opatrení ešte v roku 1983 vyšiel na svetlo sveta úplne originálny prezidentský dekrét o povinnej registrácii písacích strojov. Kúpa nového písacieho stroja bola možná len so súhlasom polície a dekrét priamo stanovil, že ľudia, ktorí by mohli predstavovať ‚nebezpečenstvo pre verejný poriadok a bezpečnosť štátu‘ nesmú písací stroj vlastniť." Vo všetkých komunistických krajinách bol prísne kontrolovaný prístup k cyklostylom, kopírovacím strojom a ďalšej podobnej technike. Skôr, než sa začal prejavovať nástup informačných technológií, došlo k pádu komunistických režimov a uvoľneniu cenzúry.

S účinnosťou od 1. januára 2021 pribudol na Slovensku medzi pamätné dni 12. október – *„Deň samizdatu"*.

Referencie
----------

1. ↑  VYKOUKAL, Jiří; TEJCHMAN, Miroslav; LITERA, Bohuslav. *Východ : vznik, vývoj a rozpad sovětského bloku 1944 – 1989*. 1. vyd. Praha : Libri, 2000. 860 s. (Historická řada.) ISBN 80-85983-82-6. S. 616.
2. ↑   *Zákon č. 325/2020 Z. z. ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov* [online]. Bratislava: Ministerstvo spravodlivosti SR, 2020-11-03, [cit. 2021-10-15]. Dostupné online.
3. ↑   *Zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch : § 3 Pamätné dni* [online]. Bratislava: Ministerstvo spravodlivosti SR, 1993-10-20, [cit. 2021-10-15]. Dostupné online.

Literatúra
----------

* LESŇÁK, Rudolf. *Listy z podzemia : Kresťanské samizdaty 1945 – 1989*. Bratislava : USPO, 1998. 487 s. ISBN 80-88717-26-4.
* ŠIMULČÍK, Ján. *Éra samizdatu : Spoločenstvo Fatima a samizdat v rokoch 1974 – 1989*. 1. vyd. Bratislava : Ústav pamäti národa, 2019. 312 s. ISBN 978-80-89335-92-3.
* PASTIEROVÁ, Ľudmila. *Fenomén samizdat*. 1. vyd. Ivanka pri Dunaji : F.R.&G. 2022. 262 s. ISBN 978-80-89499-57-1.

Iné projekty
------------

Commons
* Spolupracuj na Commons Commons ponúka multimediálne súbory na tému **Samizdat**

Externé odkazy
--------------

* samizdat.sk – archív slovenských samizdatových časopisov
* scriptum.cz – archív českých samizdatových časopisov
* Múzeum obetí komunizmu v Košiciach zahŕňa aj *Knižnicu samizdatu*
* Čuňas: Tajní po nás šli, akoby sme skrývali ťažké zbrane – podcast s Jánom Šimulčíkom, Františkom Mikloškom a Františkom „Čuňasom" Stárekom k téme samizdatu (2021)

Autoritné údaje: * BnF: 11949562s
* GND: 4130988-1
* LCCN: sh85139585
* NK ČR: ph136929